
Parlamentul României
Camera Deputaţilor

	Comisia pentru muncă şi protecţie socială

	
	Comisia pentru sănătate şi familie


	Nr. 4c-9/865
	
	Nr. 4c-10/495



Bucureşti, 16 februarie 2022


Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.114/2021 pentru modificarea unor acte normative, precum şi reglementarea unor măsuri în domeniul protecţiei drepturilor persoanelor cu dizabilităţi, trimis Comisiei pentru muncă şi protecţie socială şi Comisiei pentru sănătate și familie, în procedură de urgență, cu adresa nr. PLx 554/2021 din 8 noiembrie 2021, pentru dezbatere şi examinare pe fond.




    PREŞEDINTE, 				PREŞEDINTE,

Adrian SOLOMON			      Dr.Nelu TĂTARU

Bucureşti, 16 februarie 2022



RAPORT  COMUN
asupra  proiectului de Lege privind aprobarea Ordonanţei de urgenţă a Guvernului nr.114/2021 pentru modificarea unor acte normative, precum şi reglementarea unor măsuri în domeniul protecţiei drepturilor persoanelor cu dizabilităţi



În temeiul art.95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială şi Comisia pentru sănătate și familie, au fost sesizate, prin adresa nr. PLx 554/2021 din 8 noiembrie 2021, cu dezbaterea pe fond, în procedură de urgență, a proiectului de Lege privind aprobarea Ordonanţei de urgenţă a Guvernului nr.114/2021 pentru modificarea unor acte normative, precum şi reglementarea unor măsuri în domeniul protecţiei drepturilor persoanelor cu dizabilităţi.

Proiectul de lege are ca obiect de reglementare aprobarea Ordonanței de urgență a Guvernului nr. 114/2021 care stabileşte unele măsuri în domeniul protecţiei drepturilor persoanelor cu dizabilităţi, în sensul instituirii obligaţiei direcţiilor generale şi judeţene de asistenţă socială şi protecţia copilului, respectiv ale sectoarelor municipiului Bucureşti, de a elabora planurile de restructurare a centrelor rezidenţiale cu capacitate mai mare de 50 de locuri, ținând cont de nevoile individuale ale beneficiarilor, corelate cu standardele specifice de calitate în vigoare.

Proiectul de lege a fost adoptat de Senat, în calitate de primă Cameră sesizată, în şedinţa din 3 noiembrie 2021.

La întocmirea prezentului raport comun, Comisiile au avut în vedere:
1. avizul favorabil al Consiliului Legislativ (nr.805/04.10.2021)
1. avizul favorabil al Consiliului Economic şi Social (nr.6990/04.10.2021)
1. avizul favorabil al Comisiei juridice, de disciplină şi imunităţi 
(nr.4c-13/937/07.12.2021)
1. avizul favorabil al Comisiei pentru drepturile omului, culte şi problemele minorităţilor naţionale (nr.4c-6/1085/17.11.2021)
1. avizul favorabil al Comisiei pentru egalitatea de şanse pentru femei şi bărbaţi (nr.4c-20/464/16.11.2021)
1. avizul favorabil al Comisiei  pentru administraţie publică și amenajarea teritoriului (nr.4c-7/575/14.12.2021).

În conformitate cu prevederile Regulamentului Camerei Deputaţilor, republicat, Comisiile au dezbătut proiectul de lege în şedinţe separate. 

Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 2 februarie 2022 şi au hotărât, cu majoritate de voturi (3 abțineri), aprobarea proiectului de lege cu amendamente, redate în anexa care face parte integrantă din  raport.

La lucrările comisiei şi-au înregistrat prezenţa 18 deputaţi, din totalul de 19 membri ai comisiei.

La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare:
· dl Cătălin Boboc, Secretar de Stat, Ministerul Muncii și Solidarității Sociale
· dna Florica Cherecheș, președinte, Autoritatea Naţională pentru Protecția Persoanelor cu Dizabilități;
· dl Lucian Ciprian Puiu, secretar general, Federația Columna.

Membrii Comisiei pentru sănătate și familie au dezbătut proiectul de lege în şedinţa din 15 februarie 2022 şi au hotărât, cu unanimitate de voturi, aprobarea proiectului de lege cu amendamente, redate în anexa care face parte integrantă din raport.
La lucrările comisiei şi-au înregistrat prezenţa deputaţii, membri ai comisiei, conform listei de prezenţă.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma finalizării dezbaterilor, cele două Comisii au hotărât, cu majoritate de voturi, să propună Plenului Camerei Deputaţilor adoptarea  proiectului de Lege cu amendamente admise și respinse, redate în anexele care fac parte integrantă din prezentul raport comun.

Amendamentele admise se referă la eliminarea textelor adoptate de Senat pentru următoarele considerente:
OUG nr.114/2021 prevede eliminarea dispoziţiilor referitoare la obligativitatea obținerii avizului Autorității Naționale pentru Drepturile Persoanelor cu Dizabilități, Copii și Adopții, atât la înființarea unui centru de zi sau rezidențial pentru persoane adulte cu handicap, cât și ca urmare a înființării unui serviciu social destinat persoanelor cu dizabilități prin reorganizarea unui serviciu cu capacitate mai mică de 50 de locuri.
Reglementarea existentă la art.51 din Legea nr.448/2006, modificată prin OUG nr.69/2018, cu privire la înființarea centrelor de zi și a centrelor rezidențiale publice sau private pentru persoane adulte cu handicap prevede obținerea avizului ANDPDCA anterior obținerii licenței de funcționare.
Procedura obținerii avizului ANDPDCA este  o reglementare unică în sistemul construcției instituționale a serviciilor sociale în România, iar aplicarea prevederilor legale în perioada 2018-2021 a demonstrat faptul că aceasta a dublat în fond procedura licențierii serviciilor sociale, prevăzută de Legea nr.292/2011 a asistenței sociale și Legea nr.197/2012 a calității serviciilor sociale.
În mod similar, reglementarea existentă la art.II din OUG nr.69/2018, cu privire la înființarea centrelor de zi și a centrelor rezidențiale publice sau private pentru persoane adulte cu handicap cu capacitate mai mică de 50 de  locuri, ca urmare a reorganizării acestor servicii, prevede obținerea avizului ANDPDCA anterior obținerii licenței de funcționare. Procedura de reorganizare reglementată prin Decizia președintelui Autorității Naționale pentru Persoanele cu Dizabilități nr. 877/2019 nu a contribuit substanțial la înființarea unui număr mai mare de servicii, fiind vorba despre servicii existente, însă a tergiversat procedura de licențiere,obligatorie pentru toate serviciile sociale, dovedindu-se a fi o procedură birocratică. 
Realizarea reorganizării fără avizul ANDPDCA va conduce la simplificarea procedurilor de înființare a centrelor rezidențiale și de zi, publice sau private.
Considerăm că eliminarea avizului ANDPDCA la înființarea oricărui serviciu social, fie ca serviciu nou, fie în urma reorganizării unuia existent, contribuie la debirocratizarea sistemului de servicii sociale destinate persoanelor cu dizabilități și este necesară pentru existența unei reglementări unitare privind asigurarea calităţii în domeniul serviciilor sociale destinate acestor persoane, care să faciliteze accesul pe piaţa serviciilor sociale a unui număr cât mai mare de furnizori publici şi, mai ales, privaţi, capabili să acorde servicii sociale de calitate, în beneficiul acestei categorii de populaţie.
Conform Deciziilor președintelui ANPD nr. 877/2018 , respectiv 878/2018, reorganizarea vizează centrele rezidențiale pentru persoanele adulte cu handicap publice sau private, cu capacitate mai mică sau egală cu 50 de locuri, aflate în coordonarea metodologică a Autorităţii Naţionale pentru Persoanele cu Dizabilităţi, iar restructurarea care implică elaborarea planurilor de restructurare, vizează centrele rezidenţiale pentru persoanele adulte cu handicap cu o capacitate mai mare de 50 de locuri.

Restructurarea implică elaborarea unor planuri de restructurare care propun soluții pentru a asigura transferul persoanelor cu handicap în alternative de tip familial sau rezidenţial înfiinţate/dezvoltate în cadrul comunităţii și vizează centrele rezidenţiale pentru persoanele adulte cu handicap cu o capacitate mai mare de 50 de locuri.
Constrângerile legislative introduse prin OUG nr.69/2018, aprobată prin Legea nr.92/2021, au prevăzut un termen extrem de scurt și nerealist (aprox.5 luni, până la 31 decembrie 2018) pentru ca cele aproximativ 100 de centre rezidențiale cu capacitate peste 100 de beneficiari să se restructureze astfel încât să nu depășească capacitatea de 50 de locuri.
Sancțiunea neimplementării planurilor de restructurare în intervalul de 5 luni de la data publicării în Monitorul Oficial al României a OUG nr.69/2018 și până la 31 decembrie 2018, a reprezentat-o diminuarea anuală a finanțării de la bugetul de stat a centrelor rezidențiale respective cu 25%, începând cu data de 1 ianuarie 2019.
În condițiile în care finanțarea de la bugetul de stat a serviciilor rezidențiale publice este asigurată în mod curent doar în proporție de până la 90% din necesar, finanțarea aferentă anului 2021 pentru centrele cu peste 50 de beneficiari a fost de aproximativ 45% de la bugetul de stat, diferența fiind acoperită din bugetul consiliilor județene, cu afectarea calității serviciilor acordate beneficiarilor.
Deși procesul de elaborare a planurilor de restructurare s-a desfășurat extrem de anevoios în perioada anterioară anului 2021, din cele 80 de centre de capacitate mare pentru care nu erau elaborate aceste planuri la începutul anului 2021, ca urmare a implicării consiliilor județene pe raza cărora funcționează acestea, la data de 31 octombrie 2021 au rămas, potrivit evidențelor ANDPDCA, doar un număr de 2 direcții generale de asistență socială și protecția copilului județene care nu au identificat soluții de reducere a capacității pentru două din centrele cu capacitate mare de pe raza lor teritorială și care nu dețin planuri de restructurare și 3 direcții generale care lucrează la finalizarea planurilor pentru 3 centre rezidențiale cu capacitate mare, toate celelalte aflându-se în procedura de implementare a planurilor aprobate.
Având în vedere dificultățile cu care se confruntă în prezent direcțiile generale de asistență socială și protecția copilului care au în subordine aceste centre, pe de-o parte datorită sancțiunilor financiare impuse de OUG nr.69/2018, iar pe de altă parte datorită alocărilor reduse de resurse materiale și financiare de la nivel județean pentru implementarea planurilor de restructurare (majoritatea consiliilor județene confruntându-se la rândul lor cu grave probleme financiare), ANDPDCA a considerat în mod realist că este necesară prelungirea perioadei de implementare a acţiunilor cuprinse în planurile de restructurare, până la 31 decembrie 2023, cu scopul de a asigura tranziţia persoanelor cu handicap beneficiare de servicii sociale în instituţii rezidenţiale de tip vechi, în alternativele de tip familial sau rezidenţial nou-înfiinţate. 
Termenul de 31 decembrie 2023 este realist și din perspectiva programelor care se derulează în prezent și a căror finalizare va fi în perioada 2022-2023, dar și din perspectiva primelor rezultate așteptate ale Planului Național de Redresare și Reziliență, a cărui implementare va începe de la începutul anului 2022.
Astfel, termenul propus prin OUG nr.114/2021 privind finalizarea tuturor planurilor de restructurare (inclusiv pentru cele cinci centre menționate anterior) este de 31 decembrie 2021, dată la care toate planurile trebuie să fie avizate de ANDPDCA, iar cel de finalizare a implementării acestor planuri va fi de 31 decembrie 2023.


PREŞEDINTE,			       		PREŞEDINTE,

Adrian SOLOMON	    			Dr.Nelu TĂTARU




SECRETAR,			              		SECRETAR,

Dan-Constantin ȘLINCU  			Liviu Ioan BALINT












	
Întocmit,
[bookmark: OLE_LINK1][bookmark: OLE_LINK2]Consilier parlamentar Sorina Szabo		                                     Şef birou Cristina Bologan	

ANEXA NR.1

AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următoarele amendamente:

	Nr. crt.
	Text
ordonanţa de urgenţă
	Text
adoptat de Senat
	Text adoptat de Comisii
(autor amendament)
	Motivare

	1. 
	
__
	
Titlul legii

Lege
privind aprobarea Ordonanţei de urgenţă a Guvernului nr.114/2021 pentru modificarea unor acte normative, precum şi reglementarea unor măsuri în domeniul protecţiei drepturilor persoanelor cu dizabilităţi

	
Nemodificat
	

	2. 
	
__
	
Articol unic. - Se aprobă Ordonanţa de urgenţă a Guvernului nr. 114 din 4 octombrie 2021 pentru modificarea unor acte normative, precum şi reglementarea unor masuri în domeniul protecţiei drepturilor persoanelor cu dizabilităţi, publicată în Monitorul Oficial al României, Partea I, nr.950 din 5 octombrie 2021, cu următoarele modificări şi completări:

	
Articol unic. - Se aprobă Ordonanţa de urgenţă a Guvernului nr. 114 din 4 octombrie 2021 pentru modificarea unor acte normative, precum şi reglementarea unor masuri în domeniul protecţiei drepturilor persoanelor cu dizabilităţi, publicată în Monitorul Oficial al României, Partea I, nr.950 din 5 octombrie 2021.


Autori: membrii Comisiei pentru sănătate și familie și membrii Comisiei pentru muncă și protecție socială din grupurile parlamentare ale PSD, PNL și UDMR

	
Având în vedere eliminarea amendamentelor adoptate de Senat şi aprobarea ordonanţei de urgenţă în forma propusă de Guvern.

	3. 
	
Titlul ordonanței

Ordonanță de urgență pentru modificarea unor acte normative, precum şi reglementarea unor măsuri în domeniul protecţiei drepturilor persoanelor cu dizabilităţi
	
__
	
Nemodificat
	

	4. 
	
Art. I - Legea nr. 448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr. 1 din 3 ianuarie 2008, cu modificările şi completările ulterioare, se modifică după cum urmează:

	
__
	
Nemodificat
	

	5. 
	
1. La articolul 51, partea introductivă a alineatului (6) va avea următorul cuprins:
"(6) Centrele de zi şi centrele rezidenţiale publice pentru persoane adulte cu handicap se înfiinţează ca structuri cu sau fără personalitate juridică, astfel:"

2. La articolul 51, alineatul (7) va avea următorul cuprins:
"(7) Centrele de zi şi centrele rezidenţiale private pentru persoanele adulte cu handicap se înfiinţează ca structuri cu sau fără personalitate juridică."

3. La articolul 100 alineatul (1), litera e) va avea următorul cuprins:
"e) nerespectarea standardelor specifice de calitate, cu amendă de la 10.000 lei la 25.000 lei;"

	
__
	
Nemodificat
	

	6. 
	
Art.II alin.(1)

Art. II - (1) Centrele rezidenţiale, publice sau private, care nu s-au reorganizat în termenul prevăzut la art. II alin. (1) din Ordonanţa de urgenţă a Guvernului nr. 69/2018 pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap, aprobată prin Legea nr.92/2021, au obligaţia să se reorganizeze, până la data de 31 decembrie 2021, ţinând cont de nevoile individuale ale beneficiarilor corelate cu standardele specifice de calitate în vigoare.
	
__
	
Nemodificat
	

	7. 
	

Art. II alin. (2)
[bookmark: do|arII|al1][bookmark: do|arII|al2]
(2) Reorganizarea prevăzută la alin. (1) se realizează fără avizul Autorităţii Naţionale pentru Drepturile Persoanelor cu Dizabilităţi, Copii şi Adopţii.
	
1. La articolul II, alineatul (2) se modifică şi va avea următorul cuprins:
„(2) Reorganizarea prevăzută la alin.(1) se realizează cu avizul Autorităţii Naţionale pentru Drepturile Persoanelor cu Dizabilităţi, Copii şi Adopţii.”
	
Se elimină textul propus de Senat.


Autori: membrii Comisiei pentru sănătate și familie și membrii Comisiei pentru muncă și protecție socială din grupurile parlamentare ale PSD, PNL și UDMR

	
Motivarea este prezentată în partea introductivă a raportului.

	8. 
	
__
	
2. La articolul II, după alineatul (2) se introduc două noi alineate, alin.(21) şi (22), cu următorul cuprins:
„(21) Avizul se emite în 30 zile de la depunerea cererii în acest sens. Autoritatea Naţională pentru Drepturile Persoanelor cu Dizabilităţi, Copii şi Adopţii poate solicita, în termen de 15 zile de la primirea cererii, prelungirea termenului de acordare a avizului la 45 zile.
(22) În cazul în care Autoritatea Naţională pentru Drepturile Persoanelor cu Dizabilităţi, Copii şi Adopţii nu emite avizul în termenul stabilit la alin.(21), avizul se consideră favorabil.”

	
Se elimină textul propus de Senat.

Autori: membrii Comisiei pentru sănătate și familie și membrii Comisiei pentru muncă și protecție socială din grupurile parlamentare ale PSD, PNL și UDMR

	
Motivarea este prezentată în partea introductivă a raportului.

	9. 
	
Art. II alin.(3)

(3) Pentru solicitările de obţinere a avizului Autorităţii Naţionale pentru Drepturile Persoanelor cu Dizabilităţi, Copii şi Adopţii aflate în curs de soluţionare la data intrării în vigoare a prezentei ordonanţe de urgenţă se aplică procedura de avizare.

	
__
	
Nemodificat
	

	10. 
	
Art.III alin.(1)

Art. III - (1) Direcţiile generale de asistenţă socială şi protecţia copilului judeţene, respectiv ale sectoarelor municipiului Bucureşti şi furnizorii de servicii sociale privaţi acreditaţi care nu au elaborat planurile de restructurare a centrelor rezidenţiale cu capacitate mai mare de 50 de locuri în termenul prevăzut la art. II alin. (3) din Ordonanţa de urgenţă nr. 69/2018, aprobată prin Legea nr. 92/2021, au obligaţia să elaboreze şi să prezinte Autorităţii Naţionale pentru Drepturile Persoanelor cu Dizabilităţi, Copii şi Adopţii planurile de restructurare a centrelor rezidenţiale cu capacitate mai mare de 50 de locuri până la data de 31 decembrie 2021.


	
__
	
Nemodificat
	

	11. 
	

[bookmark: do|arIII|al1][bookmark: do|arIII|al2]Art. III alin.(2)

(2) Planul de restructurare a centrului, prevăzut la alin. (1), reprezintă documentul avizat de către Autoritatea Naţională pentru Drepturile Persoanelor cu Dizabilităţi, Copii şi Adopţii şi aprobat de consiliul judeţean, respectiv local al sectorului municipiului Bucureşti, care cuprinde acţiuni planificate pentru a fi implementate în perioada 2021-2023, cu scopul de a asigura tranziţia persoanelor cu handicap beneficiare de servicii sociale în instituţii rezidenţiale de tip vechi, în alternativele de tip familial sau rezidenţial nou-înfiinţate.

	
3. La articolul III, alineatul (2) se modifică şi va avea următorul cuprins:
„(2) Planul de restructurare a centrului, prevăzut la alin.(1), reprezintă documentul avizat de către Autoritatea Naţională pentru Drepturile Persoanelor cu Dizabilităţi, Copii şi Adopţii şi aprobat de consiliul judeţean, respectiv local al municipiului Bucureşti, care cuprinde acţiuni planificate pentru a fi implementate în perioada 2021-2023, cu scopul de a asigura tranziţia persoanelor cu handicap beneficiare de servicii sociale aflate în instituţii rezidenţiale de tip vechi, în alternativele de tip familial sau rezidenţial nou înfiinţate.”
	
	
Se elimină textul propus de Senat.

Autori: membrii Comisiei pentru sănătate și familie și membrii Comisiei pentru muncă și protecție socială din grupurile parlamentare ale PSD, PNL și UDMR

	
Motivarea este prezentată în partea introductivă a raportului.

	12. 
	
Art. III alin.(3)

(3) Planurile de restructurare elaborate şi aprobate până la data intrării în vigoare a prezentei ordonanţe de urgenţă rămân valabile, cu excepţia situaţiilor în care direcţiile generale de asistenţă socială şi protecţia copilului solicită revizuirea acestora.

	
__
	
Nemodificat
	

	13. 
	


[bookmark: do|arIV|al1]Art. IV - (1) Finanţarea de la bugetul de stat a centrelor rezidenţiale a căror capacitate este mai mare de 50 de locuri şi pentru care nu au fost îndeplinite obligaţiile prevăzute la art. III alin. (1) din prezenta ordonanţă de urgenţă se diminuează anual, începând cu data de 1 ianuarie 2022 cu 25%, începând cu data de 1 ianuarie 2023 cu 50%, urmând ca de la data de 1 ianuarie 2024 aceasta să se asigure exclusiv din bugetul judeţului, respectiv al sectorului municipiului Bucureşti.

[bookmark: do|arIV|al2](2) Începând cu data de 1 ianuarie 2024, finanţarea centrelor rezidenţiale a căror capacitate este mai mare de 50 de locuri şi pentru care nu au fost implementate planurile de restructurare aprobate se asigură exclusiv din bugetul judeţului, respectiv al sectorului municipiului Bucureşti.

	
4.  Articolul IV se modifică şi va avea următorul cuprins:
„Art.IV.- (1) Finanţarea de la bugetul de stat a centrelor rezidenţiale a căror capacitate este mai mare de 50 de locuri şi pentru care nu au fost îndeplinite obligaţiile prevăzute la art.III alin.(1) din prezenta ordonanţă de urgenţă, se diminuează, începând cu data de 1 ianuarie 2022 cu 50%, urmând ca de la data de 1 ianuarie 2023 aceasta să se asigure exclusiv din bugetul judeţului, respectiv al sectorului municipiului Bucureşti.



(2) Începând cu data de 1 ianuarie 2023, finanţarea centrelor rezidenţiale a căror capacitate este mai mare de 50 locuri şi pentru care nu au fost implementate planurile de restructurare aprobate se asigură exclusiv din bugetul judeţului, respectiv al sectorului municipiului Bucureşti.”
	
Se elimină textul propus de Senat.

Autori: membrii Comisiei pentru sănătate și familie și membrii Comisiei pentru muncă și protecție socială din grupurile parlamentare ale PSD, PNL și UDMR
[bookmark: _GoBack]
	
Motivarea este prezentată în partea introductivă a raportului.

	14. 
	
Art. V - (1) Articolul III din Ordonanţa de urgenţă a Guvernului nr. 69/2018 pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap, publicată în Monitorul Oficial al României, Partea I, nr. 625 din 19 iulie 2018, aprobată prin Legea nr. 92/2021, se abrogă.
(2)Sumele defalcate din taxa pe valoarea adăugată alocate prin Legea bugetului de stat pe anul 2021 nr. 15/2021, cu modificările şi completările ulterioare, pentru centrele rezidenţiale a căror capacitate este mai mare de 50 de locuri rămân diminuate.

	
__
	
Nemodificat
	

	15. 
	
Art. VI - În termen de 90 de zile de la data intrării în vigoare a prezentei ordonanţe de urgenţă, Hotărârea Guvernului nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, cu modificările şi completările ulterioare, şi Hotărârea Guvernului nr. 1.002/2019 privind organizarea şi funcţionarea Autorităţii Naţionale pentru Drepturile Persoanelor cu Dizabilităţi, Copii şi Adopţii se vor modifica în mod corespunzător.

	
__
	
Nemodificat
	







ANEXA NR.2

AMENDAMENTE RESPINSE

În urma dezbaterilor, Comisiile au respins următorul amendament:

	Nr. crt.
	Text
iniţial
	Text propus
(autor amendament)
	MOTIVARE
1. Argumente susţinere
2. Argumente respingere
	Camera decizională

	1. 
	
(text Senat)

4.  Articolul IV se modifică şi va avea următorul cuprins:
„Art.IV. - (1) Finanţarea de la bugetul de stat a centrelor rezidenţiale a căror capacitate este mai mare de 50 de locuri şi pentru care nu au fost îndeplinite obligaţiile prevăzute la art.III alin.(1) din prezenta ordonanţă de urgenţă, se diminuează, începând cu data de 1 ianuarie 2022 cu 50%, urmând ca de la data de 1 ianuarie 2023 aceasta să se asigure exclusiv din bugetul judeţului, respectiv al sectorului municipiului Bucureşti.


(2) Începând cu data de 1 ianuarie 2023, finanţarea centrelor rezidenţiale a căror capacitate este mai mare de 50 locuri şi pentru care nu au fost implementate planurile de restructurare aprobate se asigură exclusiv din bugetul judeţului, respectiv al sectorului municipiului Bucureşti.”
	
Dl deputat Antonio Andruşceac şi dna deputat Dumitrina Mitrea propun reformularea alin.(1) al art.IV după cum urmează:

„Art.IV. – (1) Finanțarea de la bugetul de stat a centrelor rezidențiale a căror capacitate este mai mare de 50 de locuri și pentru care nu au fost îndeplinite obligațiile prevăzute la art. III alin. (1) din prezenta ordonanță de urgență, se diminuează, începând cu data de 1 ianuarie 2023 cu 50%, urmând ca de la data de 1 ianuarie 2024 aceasta să se asigure exclusiv din bugetul județului, respectiv al sectorului municipiului București.

(2) Începând cu data de 1 ianuarie 2023, finanţarea centrelor rezidenţiale a căror capacitate este mai mare de 50 locuri şi pentru care nu au fost implementate planurile de restructurare aprobate se asigură exclusiv din bugetul judeţului, respectiv al sectorului municipiului Bucureşti.”

	
1. Modificarea datei de început a termenului de la care urmează să fie redusă finanțarea asigurată de la bugetul de stat nu este realistă.
Având în vedere faptul că ne aflăm în luna decembrie a anului 2021, fără a exista o garanție că legea urmează să fie adoptată și promulgată până la finele anului, este necesară prorogarea termenului cu un an, astfel încât legea să poată fi aplicabilă. 
Totodată, prorogarea termenului este justificată și de lipsa efectivă a timpului de implementare a planurilor de restructurare până la data de 1 ianuarie 2023.

2. Amendamentul a fost acceptat parţial, în sensul că forma adoptată de Senat a fost eliminată, ordonanța de urgență fiind aprobată de către comisie în forma prezentată de Guvern pentru respectarea termenelor stabilite în vederea reorganizării centrelor rezidențiale.

